ቅምሻ እስቴር ሶምሎ የሚባል የጀርመን ሊቅ እንዲህ ይላል እያንዳንዱ ሰው ሌላውን ሰው ሁሉ አጥቅቶ ለብቻው እንደፈቃዱ እንዲኖር ይወዳል መንግሥት ግን በግዛቱ ውስጥ የሚኖሩትን ኀይለኞች ሁሉ ርስ በርሳቸው እንዲተፋፈሩ የግድ ይላቸዋል የመንግሥት ጥረቱ ሕዝቡን ሁሉ አስማምቶ በመካከላቸው ሰላም ለማድረግ ነው ስለዚህም መንግሥት የተሻለውን ሥርዐት እያወጣ ያወጣውንም ሥርዐት እንዳይፈርስበት ባለቤቱ ይጠብቃል ሥርዐት አውጪውም ዳኛም መንግሥት ራሱ ነው ከዳኝነቱ በቀር ሕዝቡን ከፍ ወዳለው የዕውቀትና የሀብት ደረጃ እንዲደርስ የማስተዳደሪያ ደንብ እያወጣ ባወጣውም ደንብ ሕዝቡን በሥርዐት ያስተዳድራል ሕዝቡንም ማስተዳደር ማለት ጥንት የቄየውን የሕዝብ ጥቅም እንዳይጠፋ መጠበቅ ነው ሌላውንም አዲስ ጥቅም አዘጋጅቶ አውጥቶ በግድ ማስፈጸም ነው የሕዝቡ ዕውቀትና ሀብት ሲያድግ የመንግሥቱ ሀብትና አሳብም ይሰፋል የሕዝብ አሳብና ሀብት ሲሰፋ መንግስት ኃሳቡን ለማስፈፀም ይበልጥ ኃይል ያገኛል ረቢ ኤልያስ እንዳጋራው goferebooks